جان دۆست
جان دۆست یان ژان دۆست (Jan Dost) لە دایکبووی ١٩٦٥ نووسەر، شاعیر و وەرگێڕی کوردە. ئەو بە ڕۆمانە ناوەڕۆک مێژووییەکانییەوە ناسراوە. زۆرینەی ڕۆمانەکانی لە بنەڕەتدا بە زمانی عەرەبی نووسراون، دواتر کراونەتە کوردیی سۆرانی و کورمانجی.

ژیان

ژیانی سەرەتایی 
جان دۆست لە ساڵی ١٩٦٥ لە کۆبانێ لە ماڵبایتێکی ئایینی لە دایکبووە، باوک ئەو مەلا بوو. ئەو لە زانکۆی حەلەب بەشی بایۆلۆژیی خوێندووە بەڵام تەواوی نەکردووە. لە ساڵی ٢٠٠٠ەوە لە ئاڵمانیادا دەژی.

ژیانی نووسین 
جان دۆست سەرەتا بە شیعر دەستی بە کار کرد، یەکەمین دیوانی (قەڵای دمدم) ساڵی ١٩٩١ لە ئەڵمانیا و پاشان لە ھەمان ساڵدا لە ئەستەمبووڵدا بڵاویکردەوە. ھەروەھا (دیوانی جان) ی لە دوبەی و ئەستەمبوڵ چاپکرد. چەندین کتێبی لە کوردییەوە بۆ عەرەبی وەرگێڕاوە. وەک مەم و زینی ئەحمەدی خانی، کە ناوی ناوە (الدر الثمین فی شرح مم و زین)، بە چوار چاپ لە دیمەشق و بەیرووت و دھۆک بڵاوبووەوە، پاشان کتێبی (عادات و ڕسووماتنامەی ئەکرادییە) ی مەلا مەحمووی بایەزیدی و ڕۆمانی (میرنامە) و دۆمانی (لابیرەنتا جنان - متاھە الجن) ی حەسەن مەتی بۆ پڕۆژەی ئەلکەلیمە کردوونەتە عەرەبی و لە ئەبوزەبی چاپکراون. ئەمانە و جگە لە وەرگێڕانی ڕۆمانی (مژاباد) و (مارتینی بەختەوەر) بۆ عەرەبی. ئینجاش نووسینی دوو ڕۆمان بە زمانی عەرەبی بەناوی (دم عای المئذنە) و (عشیق المترجیم). ھەروەھا کۆمەڵێک شیعری سەییاب و ھەردوو ڕۆمانی (مھاباد بەر بەئۆڵەمپیادا خودێ) و (پەڕ)ی سەلیم بەرەکاتی کردوونەتە کوردی.
پاشان کتێبی (الحدیقە الناصریە) ی لە فارسییەوە کردووەتە عەرەبی و (قاموس بدائع اللغە) ی لە فارسییەوە کردووەتە کوردی.

ڕۆمانەکان

سەرچاوەکان 

 الابجد: جان دوست (بە عەرەبی)
 کتێبی میرنامە لە نووسینی: جان دۆست

وتارە ھەتیوەکان
زیندووان
لەدایکبووانی ١٩٦٥
کوردەکانی ڕۆژاوای کوردستان
نووسەرانی کورد
نووسەرانی کوردیی باکووری
نووسەران بە زمانی عەرەبی
وەرگێڕەکانی کوردی-عەرەبی
وەرگێڕەکانی فارسی-عەرەبی
خەڵکی کۆبانی